rejauldu/bengali-wikipedia huggingface dataset:
জহা চাউল হচ্ছে ছোট বা মধ্যম আকারের একধরনের সুগন্ধি চাল। অসমের মাটি ও জলবায়ু জহাধানের জন্য উপযোগী হওয়ার কারণে চালটি মূলতঃ অসমে উৎপাদিত হয়। জহা চাউলে যথেষ্ট পরিমাণে প্ৰাকৃতিক সুগন্ধি ২-এসিটাইল-১-পাইরোলাইন নিহিত হয়ে থাকার জন্য চালটি নিজস্ব গন্ধযুক্ত হয়।  ২০০৭ সালে প্ৰথম জাৰ্মানী, যুক্তরাজ্য ও সুইজারল্যান্ডে ১৭ মেট্ৰিক টন জহা চাউল রপ্তানি করা হয়। কিন্তু ২০০৮ সালের এপ্ৰিলে বাসমতি চাল বাদে অন্য চাউলের রপ্তানিতে কেন্দ্ৰীয় সরকার নিষেধাজ্ঞা জারি করার জন্য অসম ৩৩ মেট্ৰিক টন জহা চাউলের রপ্তানির চুক্তি বাতিল করে। ২০১১ সালে এই নিষেধাজ্ঞা উঠিয়ে নেওয়া হয়।  ২০১৩ সালে অসম কৃষি বিশ্ববিদ্যালয় জহা চাউলকে ভৌগোলিক স্বীকৃতি দিতে চেন্নাইতে অবস্থিত ভৌগোলিক স্বীকৃতি পঞ্জীয়কের উদ্দেশ্যে এক প্ৰস্তাব প্ৰস্তুত করে পাঠায়। সেই বছরের সেপ্টেম্বরে কেন্দ্ৰীয় প্ৰতিষ্ঠানটিতে সৰ্থেবারীর কাঁসা-পিতলের শিল্প, কাৰ্বি বস্ত্ৰশিল্প ও গোয়ালপাড়ার শীতল পাটী দলিচা শিল্পের সাথে জহা চাউলের ভৌগোলিক স্বীকৃতি মিলিয়ে আবেদন পত্ৰ (ক্ৰমিক নং ৪৩৯) দাখিল করে। ভারতীয় পেটেণ্ট, ডিজাইন ও ট্ৰেডমাৰ্ক নিয়ন্ত্ৰক প্ৰকাশ করা তথ্য মতে ২০১৫ সালের ৩১ মাৰ্চ পর্যন্ত জহা চাউলের ভৌগোলিক স্বীকৃতি প্ৰারম্ভিক পরীক্ষণ পৰ্যায়ে আছে। ২০১৭ সালের মাৰ্চ মাসে জহা চাউল ভৌগোলিক স্বীকৃতি লাভ করে।  ইতিহাস ৪ৰ্থ শতকে মাধব কন্দলি রচনা করা সপ্তকাণ্ড রামায়ণে খরিকা জহার উল্লেখ আছে।  উৎপাদন ও কৃষি পদ্ধতি অসমের প্ৰায় ২০,০০০ হেক্টর কৃষিভূমিতে জহা ধান চাষ করা হয় এবং রাজ্যটিতে বছরে প্ৰায় ৩০,০০০ মেট্ৰিক টন জহা চাউল উৎপাদিত হয়।  অসমের অধিকাংশ অঞ্চলে করা ধানচাষের মত জহাধানের চাষও দ্বি-রোপণ পদ্ধতিতে করা হয়। সাধারণত জৈষ্ঠ-আষাঢ় মাসে বীজতলায় ছড়িয়ে শ্রাবণ-ভাদ্র মাসে এই চারা জমিতে বোনা হয় এবং অঘ্রান-পৌষ মাসে তোলা হয়। ভারতীয় কৃষি পদ্ধতির কালভিত্তিক ভাগসমূহের দিক থেকে (শালিধান, আহুধান, বাওধান ও বড়োধান) জহা ধানকে শালিধানে অন্তৰ্ভুক্ত করা যায়। চালের প্ৰকারের ভিত্তিতে জহা একধরনের লাহিধান, অৰ্থাৎ জহা চাউল থেকে জলখাবারও প্ৰস্তুত করা যায়।  প্ৰকার  বিভিন্ন প্ৰকারের জহা ধানসমূহ হচ্ছে এইধরনের: নামবিবরণকোলা জহামধ্যম আকারের, কোলা চানেকীয়া বাকলবগা জহামধ্যম আকারের, শ্বেত-হলুদ বাকল, প্ৰতিটি ধানের গুড়ি অংশে একরকম দীর্ঘ শুংযুক্তরামপাল জহাকণ জহাছোট আকারের, শ্বেত-হলুদ বাকলমাণিকীমধুরি জহাকেতেকী জহাছোট আকারের, হলুদ বাকল  তথ্যসূত্র  বিষয়শ্রেণী:খাদ্যশস্য বিষয়শ্রেণী:ধানের জাত বিষয়শ্রেণী:ভারতীয় রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:অসমীয়া রন্ধনশৈলী বিষয়শ্রেণী:আসামের অর্থনীতি বিষয়শ্রেণী:ভারতের চাল উৎপাদন বিষয়শ্রেণী:আসামের উদ্ভিদ বিষয়শ্রেণী:আসামের ভৌগোলিক নির্দেশক
class="infobox " cellspacing="0" cellpadding="0" style="float:right; width: auto; border: 0px !important; padding:0; font-size:85% !important; box-shadow: 0 2px 2px 0 rgba(0, 0, 0, 0.14), 0 1px 5px 0 rgba(0, 0, 0, 0.12), 0 3px 1px -2px rgba(0, 0, 0, 0.2); -moz-box-shadow: 0 2px 2px 0 rgba(0, 0, 0, 0.14), 0 1px 5px 0 rgba(0, 0, 0, 0.12), 0 3px 1px -2px rgba(0, 0, 0, 0.2); -webkit-box-shadow: 0 2px 2px 0 rgba(0, 0, 0, 0.14), 0 1px 5px 0 rgba(0, 0, 0, 0.12), 0 3px 1px -2px rgba(0, 0, 0, 0.2); border-spacing: 0px !important;"
thumb| উৎপত্তি স্থলভারতঅঞ্চল বা রাজ্য ঔরঙ্গাবাদ, মহারাষ্ট্রমূল উপকরণ নারিকেল, পোস্ত (খুশ-খুশ), মাটন, পিয়াল, দাহি (দই)  বা লেবু রান্নার বই: নান কালিয়া মিডিয়া: নান কালিয়া  নান কালিয়া হল ভারতের মহারাষ্ট্রের ঔরঙ্গাবাদে উদ্ভূত একটি খাদ্যের পদ। এটি মাটন ও বিভিন্ন ধরনের মশলার একটি সংমিশ্রণ। নান হল একটি রুটি যা তন্দুরে (গরম চুল্লি) তৈরি করা হয়, অন্যদিকে কালিয়া হল মাটন বা গরুর মাংস ও বিভিন্ন মশলার মিশ্রণ।Uppercrust - Naan Qalia.   ইতিহাস  যখন মোহাম্মদ তুঘলক তার রাজধানী দিল্লি থেকে দৌলতাবাদে স্থানান্তরিত করেন, তখন দিল্লি থেকে দৌলতাবাদে বিপুল সংখ্যক লোক চলে যায়। দৌলতাবাদের পথে তুঘলকের বিশাল সৈন্যদল ক্লান্ত হয়ে পড়ে। এত বড় সৈন্যবাহিনীকে খাদ্য সরবরাহ করা ছিল কঠিন কাজ। তাই শাহী বাবুর্চি (রাজকীয় বাবুর্চি) একটি গরম চুল্লি খুঁড়ে হাজার হাজার নানের ঘূর্ণি তৈরি করলেন। এদিকে, ধীরে ধীরে গরুর মাংস বা মাটন রান্না করে ও বিশাল ডেকের কড়াইতে স্থানীয় মশলা যোগ করে কালিয়া প্রস্তুত করা হয়েছিল। পরবর্তীতে, এই খাদ্য পদটি সাধারণত সিপাহী সৈন্যরা খেতেন এবং এটিকে 'সিফাইও কা খানা' বা 'ফৌজি কা খানা'ও বলা হত। এটি সাধারণত ঔরঙ্গাবাদে ও বিশেষত বিবাহের পাশাপাশি বিশেষ অনুষ্ঠানে তৈরি করা হয়।   ঐতিহ্যগত প্রস্তুতি  নান একটি খোলা মাটির চুলায় প্রস্তুত করা হয়, যা মাটির একটি গর্তের মধ্যে লাগানো হয়। পাশের গর্ত থেকে আগুন লাগানো হয়। রুটিওয়ালা (সাধারণত ভাটিয়ারা বলা হয়) চুলার পাশে বসে নানকে সেঁকার জন্য চুলায় রাখে, এই নানগুলি বিশেষভাবে নকশাকৃত লাঠি দিয়ে তোলা হয়। এই নানগুলো বেশ তুলতুলে। এই নানগুলির প্রত্যেকটি সেঁকার সাথে সাথে হলুদ ও গুড়ের পানি দিয়ে ঝাড়া দেওয়া হয়। ফলে এটি নানকে সোনালি রংয়ের করে তোলে এবং এটি দীর্ঘস্থায়ী করে।  কালিয়া হল একটি স্যুপি তরকারি, যা বেশ কয়েকটি উপকরণ ও একটি দীর্ঘ প্রক্রিয়ায় তৈরি করা হয়। ঔরঙ্গাবাদের কাছাকাছি শহর জুড়ে মশলা ও উপকরণের মধ্যে বেশ কিছু বৈচিত্র্য রয়েছে। ঔরঙ্গাবাদের কালিয়া দই ভিত্তিক, অন্যদিকে খুলদাবাদের একটি লেবু ভিত্তিক। ডেক নামক একটি বড় কড়াইতে কালিয়া প্রস্তুত করা হয়, এতে তেলের উপরের স্তর থাকে। উপরে এই মশলাদার তেলকে তড়ি বলে।  আরও দেখুন    ভেড়ার খাবারের তালিকা   তথ্যসূত্র   বিষয়শ্রেণী:মুঘল রন্ধনশৈলী বিষয়শ্রেণী:দক্ষিণ এশীয় তরকারি বিষয়শ্রেণী:ভারতীয় মাংসের পদ বিষয়শ্রেণী:পাকিস্তানি মাংসের পদ বিষয়শ্রেণী:ভেড়ার পদ বিষয়শ্রেণী:ভারতীয় তরকারি বিষয়শ্রেণী:ঔরঙ্গাবাদ, মহারাষ্ট্রের সংস্কৃতি
ইছালী ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি ইউনিয়ন।   অবস্থান ও আয়তন  ইউনিয়নের আয়তন ৩১.৩৮৮ বর্গ কিলোমিটার এবং লোকসংখ্যা ২২,৬১২ জন। (১ আগস্ট ২০০৭ এর আদমশুমারি অনুযায়ী) গ্রামের সংখ্যা ও মৌজার সংখ্যা ২১টি।   শিক্ষা  (২০০১ সালের আদমশুমারী অনুসারে) এই ইউনিয়নে শিক্ষার হার ৫০%। প্রাথমিক বিদ্যালয়ের সংখ্যা ৭টি, মাধ্যমিক বিদ্যলেয়ের সংখ্যা-৫ টি,নিম্ন মাধ্যমিক বিদ্যলয়ের সংখ্যা-২ টি,কলেজের সংখ্যা-১টি,মাদ্রাসা-২টি।   তথ্যসূত্র   বিষয়শ্রেণী:যশোর সদর উপজেলার ইউনিয়ন
This template returns a representative glyph corresponding to the ISO 15924 input code, either a four-letter code or three-digit numeric code.   ব্যবহার    →    →    →    →   কোন কোড তালিকায় না থাকলে অথবা সেই বর্ণের কোডটি সংজ্ঞায়িত না করা থাকলে আউটপুট ফাঁঁকা থাকবে। কোডটি সংজ্ঞায়িত হয়েছে  টেমপ্লেটে। কোডের ক্ষেত্রে শুধুমাত্র লাতিন লিপির বর্ণ বা সংখ্যা গৃহীত হবে।
জিটিআরই জিটিএক্স-৩৫ভিএস হল একটি আফটারবার্নিং টার্বোফ্যান প্রকল্প, যা ভারতের বেঙ্গালুরুস্থিত ডিফেন্স রিসার্চ অ্যান্ড ডেভেলপমেন্ট অর্গানাইজেশনের (ডিআরডিও) অধিস্ত গ্যাস টারবাইন রিসার্চ এস্টাবলিশমেন্ট (জিটিআরই) ল্যাব দ্বারা তৈরি করা হয়েছে। ভারতীয় নকশাকৃত, কাবেরি উদ্দেশ্য মূলত অ্যারোনটিক্যাল ডেভেলপমেন্ট এজেন্সি দ্বারা নির্মিত হালকা যুদ্ধ বিমান হ্যাল তেজসের (এলসিএ) শক্তি উৎপাদন ছিল। যাইহোক, কাবেরি প্রকল্পটি প্রয়োজনীয় প্রযুক্তিগত প্রয়োজনীয়তা পূরণ করতে বা এর পরিকল্পিত সময়সীমার সঙ্গে তাল মিলিয়ে চলতে ব্যর্থ হয় এবং আনুষ্ঠানিকভাবে ২০০৮ সালের সেপ্টেম্বর মাসে তেজস প্রকল্প থেকে বাদ দেওয়া হয়।  স্নেকমা, ডিআরডিও-এর সঙ্গে চুক্তিবদ্ধ হয়ে, ভারত কর্তৃক ক্রয়কৃত ৩৬ টি দাসো রাফাল জেটের অফসেট চুক্তির অংশ হিসাবে ইঞ্জিনটিকে পুনরুজ্জীবিত ও প্রত্যয়িত করবে।DRDO ties up with Snecma to revive engine for Tejas। বিজনেস স্ট্যান্ডার্ড, ২১ নভেম্বর ২০১৬  তথ্যসূত্র   বহিঃসংযোগ    Kaveri product detail on DRDO website  Kaveri engine gathers momentum  বিষয়শ্রেণী:লো-বাইপাস টার্বোফ্যান ইঞ্জিন বিষয়শ্রেণী:১৯৯০-এর দশকের টার্বোফ্যান ইঞ্জিন
হাবিবে মিল্লাত (জন্ম: ১৫ জানুয়ারি ১৯৬৬) বাংলাদেশের সিরাজগঞ্জ-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে বিনা প্রতিদ্বন্দ্বিতায় সংসদ সদস্য নির্বাচিত হয়েছেন।   জন্ম ও শিক্ষাজীবন হাবিবে মিল্লাতের পৈতৃক বাড়ি সিরাজগঞ্জ জেলার সিরাজগঞ্জ সদর উপজেলায়। তিনি  জন্মগ্রহণ করেন ১৫ জানুয়ারি, ১৯৬৬ সালে এবং ময়মনসিংহ মেডিকেল কলেজ থেকে এমবিবিএস ডিগ্রি অর্জন করেন এবং রয়েল কলেজ অব সার্জন অফ এডিনবার্গ থেকে ডিগ্রি অর্জন করেন। তিনি ইউরোপের নেতৃস্থানীয় হাসপাতালের উন্নত কার্ডিওথোরাসিক সার্জারি এবং যুক্তরাষ্ট্রের বস্টন, হার্ভার্ড মেডিক্যাল স্কুল থেকে প্রশিক্ষণপ্রাপ্ত।  কর্মজীবন পেশায় চিকিৎসক ডা: হাবিবে মিল্লাত রাজনীতির সঙ্গে সক্রিয় ভাবে যুক্ত আছেন। ২০১৯-২০২৪ সনের অধিবেশনে সিরাজগঞ্জ -২ আসন থেকে বাংলাদেশ সংসদ  এর সদস্য হিসাবে পুনরায় নির্বাচিত হন। পূর্ববর্তী অধিবেশনে তিনি সংসদ সদস্য ছিলেন। তিনি জুন ২০১৫ সালে ইন্টার পার্লামেন্টারি ইউনিয়নের স্বাস্থ্য বিষয়ক উপদেষ্টা পরিষদের সভাপতি পদে নির্বাচিত হন। আন্তর্জাতিক চিকিৎসা পত্রিকায় প্রকাশিত তার অসংখ্য বৈজ্ঞানিক নিবন্ধ রয়েছে।  তথ্যসূত্র   বহিঃসংযোগ  ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:সিরাজগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ
সোজাত () ভারতের রাজস্থান রাজ্যের পালি জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৭ মিটার (৮৪৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সোজাত শহরের জনসংখ্যা হল ৩৮,৮৭৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে সোজাত এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
নওরোজ কিতাবিস্তান একটি বাংলাদেশি প্রকাশনা সংস্থা। বাঙালি শিশুসাহিত্যিক মোহাম্মদ নাসির আলী ও তার বন্ধু আইনুল হক খান ১৯৪৮-৪৯ সালে এটি গড়ে তোলেন।http://bangla.thereport24.com/article/80113/index.html প্রকাশনীর নামকরণ করেন কবি কাজী নজরুল ইসলাম।বাংলাদেশের সৃজনশীল বই ২০১৩, বাংলাদেশ জ্ঞান ও সৃজনশীল প্রকাশক সমিতি সাহিত্য, বিজ্ঞান, রাজনীতি, মুক্তিযুদ্ধ প্রভৃতি বিষয়ে অনেক গুরুত্বপূর্ণ বই এখানে প্রকাশিত হয়েছে।  প্রকাশিত উল্লেখযোগ্য গ্রন্থ  সত্যজিৎ রায়ের ফেলুদা, প্রোফেসর শঙ্কু, ছোটগল্প ও প্রবন্ধ  সৈয়দ ওয়ালীউল্লাহের উপন্যাস - লালসালু, চাঁদের অমাবস্যা ও অন্যান্য।  সুনীল গঙ্গোপাধ্যায়ের কাকাবাবু সমগ্র  তথ্যসূত্র  বিষয়শ্রেণী:প্রকাশনা সংস্থা বিষয়শ্রেণী:বাংলাদেশের বই প্রকাশনা কোম্পানি বিষয়শ্রেণী:১৯৪৮-এ প্রতিষ্ঠিত
জলপরী(, "দ্য লিজেন্ড অফ দ্য ব্লু সি" নামেও পরিচিত) জুন জি হিয়ন ও লি মিন-হো অভিনীত ২০১৬-১৭ সালের দক্ষিণ কোরীয় ড্রামা সিরিজ। জেলেদের মৎস্যকন্যা ধরা ও ছেড়ে দেয়া নিয়ে রচিত প্রাচীন চোসন যুগের কিছু কিংবদন্তি কোরীয় লোককাহিনী থেকে অনুপ্রাণিত হয়ে এই নাটকে এক বাটপারের সাথে মৎস্যকন্যার ভালোবাসার কাহিনী রূপায়িত হয়েছে। ২০১৬ সালের ১৬ নভেম্বর থেকে ২০১৭ সালের ২৫ জানুয়ারি পর্যন্ত প্রতি বুধবার ও বৃহস্পতিবার কোরীয় সময় রাত ১০ টায় এসবিএস টিভি চ্যানেলে এটি সম্প্রচারিত হয়।  থাম্ব|জলপরী নাটকের মূল অভিনয়শিল্পী  প্রথম সন্তান জন্মদানের মাত্র পাঁচ মাসের মাথায় এই ড্রামা সিরিজটিতে অভিনয় শুরু করার মধ্য দিয়ে জনপ্রিয় কোরীয় অভিনেত্রী জুন জি হিয়ন টিভি মিডিয়ায় প্রত্যাবর্তন করেন এবং শারীরিকভাবে চ্যালেঞ্জিং মৎস্যকন্যা চরিত্রটি নৈপুণ্যের সাথে রূপদান করেন। তাছাড়া দুই বছরের জন্য বাধ্যতামূলক সিভিল সার্ভিসে যোগদানের আগে জনপ্রিয় কোরীয় অভিনেতা লি মিন-হো অভিনীত শেষ ড্রামা সিরিজও ছিল এটি।   তথ্যসূত্র   বিষয়শ্রেণী:দক্ষিণ কোরিয়ার টেলিভিশন ধারাবাহিক বিষয়শ্রেণী:স্টুডিও ড্রাগনের টেলিভিশন ধারাবাহিক বিষয়শ্রেণী:দক্ষিণ কোরীয় প্রণয়ধর্মী হাস্যরসাত্মক টেলিভিশন ধারাবাহিক বিষয়শ্রেণী:২০১৬-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:২০১৭-এ সমাপ্ত দক্ষিণ কোরীয় টেলিভিশন ধারাবাহিক
<noinclude></noinclude>  |{{subst:REVISIONUSER}}]], ... }}   ...  Reviewed by ...   ...  Reviewed by ...   ...  Reviewed by ....  Briefly  See the page of the monthly Wikimedia Research Showcase for videos and slides of past presentations.  ...  Other recent publications Other recent publications that could not be covered in time for this issue include the items listed below. Contributions, whether reviewing or summarizing newly published research, are always welcome. Compiled by ...  "..." From the abstract:   ...  "..." From the abstract:   ...  "..." From the abstract:   ...  References  Supplementary references and notes:  <noinclude>||demospace=1}}</noinclude>
রোনাল্ড জেমস ম্যাকাউলে (জন্ম ১৯৩৫/১৯৩৬) একজন স্কটল্যান্ডীয়/হংকংয়ের শতকোটিপতি ব্যবসায়ী।   শিক্ষা  ম্যাকাউলে গ্লাসগো বিশ্ববিদ্যালয় থেকে স্নাতকোত্তর ডিগ্রি নিয়েছেন।    কর্মজীবন  ম্যাকাউলে একজন যোগ্যতাসম্পন্ন হিসাবরক্ষক এবং স্কটল্যান্ডের চার্টার্ড অ্যাকাউন্ট্যান্টস ইনস্টিটিউটের সদস্য।   ম্যাকাউলে-এর বিশাল দখল রয়েছে এবং ১৯৭২ সাল থেকে হংকং এবং সাংহাই হোটেল এবং ১৯৬৮ সাল  সিএলপি গ্রুপের বোর্ডে বসেছেন  নভেম্বর ২০১৫ পর্যন্ত, ফোর্বস এর হিসাব অনুযায়ী তার মোট সম্পদের পরিমাণ US$২.৬ বিলিয়ন মার্কিন ডলার।    ব্যক্তিগত জীবন  ম্যাকাউলে রিটা লরা ম্যাকাউলেকে বিয়ে করেছেন, হংকংয়ের ধনকুবের স্যার মাইকেল কাদুরির বোন, এবং তারা হংকং-এ বসবাস করেন। তাদের একটি ছেলে রয়েছে, অ্যান্ড্রু জেমস কাদুরি ম্যাকাউলে,   যিনি কাদুরি ফার্ম এবং বোটানিক গার্ডেনের চেয়ারম্যান।  ম্যাকাউলে টেট গ্যালারির আন্তর্জাতিক কাউন্সিলের সদস্য এবং লন্ডনে ভিক্টোরিয়া অ্যান্ড আলবার্ট মিউজিয়ামের ট্রাস্টি।    তথ্যসূত্র   বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৩৬-এ জন্ম বিষয়শ্রেণী:হংকংয়ীয় ব্যবসায়ী বিষয়শ্রেণী:হংকংয়ীয় ধনকুবের বিষয়শ্রেণী:স্কটল্যান্ডীয় শিল্পপতি বিষয়শ্রেণী:স্কটীয় শতকোটিপতি বিষয়শ্রেণী:হংকংয়ে স্কটল্যান্ডীয় প্রবাসী
রিশতো কা মাঞ্জা (, ), হল একটি ভারতীয় হিন্দি টেলিভিশন রোমান্টিক পারিবারিক ড্রামা সিরিয়াল যা হিন্দি জেনারেল এন্টারটেইনমেন্ট চ্যানেল জি টিভিতে সম্প্রচারিত হয় এবং ডিজিটাল প্ল্যাটফর্ম ZEE5 তেও পাওয়া যায়, এমনকি টিভি টেলিকাস্টের আগে। এটি প্রিমিয়ার হয়েছিল 30 জুলাই 2021 এ. এতে অভিনয় করেছেন আঞ্চল গোস্বামী এবং ক্রুশাল আহুজা।. সিরিজটি প্রযোজনা করেছে সুসান্ত দাস ব্যান্ট টেন্ট সিনেমাস এর ব্যানারে এবং এটি বাংলা সিরিয়াল দীপ জেলে জয় এর রিমেক.  গল্পটি মূলত অর্জুন এবং দিয়া এর জীবনকে কেন্দ্র করে আবর্তিত হয়েছে।.  Reference   Cast    Main    Krushal Ahuja as Arjun Agarwal  Aanchal Goswami as Diya Mukherjee   Recurring   পত্রালি চট্টোপাধ্যায়  Bharat Kaul  Madhvi Singh  Tapasya Dasgupta   External links    Rishton Ka Manjha on ZEE5    বিষয়শ্রেণী:ভারতীয় টেলিভিশন ধারাবাহিক বিষয়শ্রেণী:হিন্দি ভাষার টেলিভিশন ধারাবাহিক বিষয়শ্রেণী:২০২১-এ অভিষিক্ত ভারতীয় টেলিভিশন ধারাবাহিক বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:ভারতীয় নাট্য টেলিভিশন ধারাবাহিক বিষয়শ্রেণী:ভারতীয় টেলিভিশন নাটক বিষয়শ্রেণী:জি টিভির মৌলিক অনুষ্ঠান
সাধারণ যকৃত নালী (Common hepatic duct) হল পিত্ত নালীর পথের প্রথম অংশ। এটি পিত্তথলি থেকে আগত পিত্তথলি নালীর সাথে মিলিত হয়ে সাধারণ পিত্ত নালী গঠন করে।   গঠন  সাধারণ যকৃত নালী হল পিত্ত নালীর পথের প্রথম অংশ। এটি ডান যকৃত নালী (যা যকৃতের ডান কার্যকরী খণ্ড থেকে পিত্ত নিষ্কাশন করে) এবং বাম যকৃত নালী (যা যকৃতের বাম কার্যকরী খণ্ড থেকে পিত্ত নিষ্কাশন করে) এর মিলনে গঠিত হয়।  নালীটি প্রায় ৩ সেমি দীর্ঘ। প্রাপ্তবয়স্কদের মধ্যে সাধারণ যকৃত নালীর ব্যাস প্রায় ৬ মিমি, যার কিছু ভিন্নতা থাকতে পারে।Gray's Anatomy, 39th ed, p. 1228   সমাপ্তি  সাধারণ যকৃত নালী সাধারণত ডুওডেনামের প্রায় ১-২ সেমি উপরে এবং ডান যকৃতীয় ধমনীর সামনে পিত্তথলি নালীর সাথে মিলিত হয়, যেখানে পিত্তথলি নালী ডান দিক থেকে সাধারণ যকৃত নালীর কাছে পৌঁছায়।   সম্পর্কিত গঠনসমূহ  যকৃতীয় ধমনীর ডান শাখা সাধারণত নালীর পিছন দিয়ে যায়, তবে কদাচিৎ এর সামনে দিয়েও যেতে পারে।   কলাস্থানবিদ্যা  অভ্যন্তরীণ পৃষ্ঠতল একটি সরল স্তম্ভাকার আবরণীকলা দ্বারা আবৃত।    বৈচিত্র্য  অতিরিক্ত যকৃত নালী  প্রায় ১.৭% মানুষের অতিরিক্ত সহায়ক যকৃত নালী থাকে যা সাধারণ যকৃত নালীতে খোলে। সহায়ক যকৃত নালী পরিবর্তে পিত্তথলি নালী বা পিত্তথলিতেও খুলতে পারে।  সমাপ্তি  কদাচিৎ, পিত্তথলি নালী প্রথমে সাধারণ পিত্ত নালীর ডান দিক বরাবর কিছু দূরত্ব অতিক্রম করার পর এর সাথে মিলিত হতে পারে, অথবা সাধারণ যকৃত নালীর চারপাশে পিছন দিক দিয়ে ঘুরে বাম দিক থেকে এর সাথে মিলিত হতে পারে। বিরল ক্ষেত্রে, সাধারণ যকৃত নালী এবং পিত্তথলি সরাসরি যুক্ত হয় (পিত্তথলি নালী অনুপস্থিত থাকলে), যা রোগ সৃষ্টি করতে পারে।   কাজ  যকৃত নালী পিত্ত নালীর পথের অংশ যা যকৃত থেকে নিঃসৃত পদার্থ অন্ত্রে পরিবহন করে।   ক্লিনিকাল তাৎপর্য    পিত্তথলি অপসারণ  যাদের পিত্তথলি অপসারণ করা হয়েছে তাদের মধ্যে সাধারণ যকৃত নালী অধিক পরিমাণে পিত্ত বহন করে।  সাধারণ যকৃত নালী পিত্তথলি অপসারণের মতো অস্ত্রোপচারের সময় একটি গুরুত্বপূর্ণ শারীরস্থানিক ল্যান্ডমার্ক। এটি ক্যালটের ত্রিভুজের একটি প্রান্ত গঠন করে, পিত্তথলি নালী এবং পিত্তথলি ধমনীর সাথে একত্রে। ভুল কাঠামো কাটা বা ক্লিপ করা এড়াতে এই ত্রিভুজের সমস্ত উপাদান চিহ্নিত করতে হবে।   পিত্তবদ্ধতা  ৮ মিমির বেশি ব্যাস অস্বাভাবিক প্রসারণ হিসাবে বিবেচিত হয় এবং এটি পিত্তবদ্ধতার লক্ষণ।   মিরিজি সিনড্রোম  মিরিজি সিনড্রোম ঘটে যখন সাধারণ যকৃত নালী পিত্তপাথর দ্বারা অবরুদ্ধ হয়।  অতিরিক্ত চিত্র    তথ্যসূত্র    বহিঃসংযোগ    - "Stomach, Spleen and Liver: Contents of the Hepatoduodenal Ligament"  চিত্র   বিষয়শ্রেণী:পাচনতন্ত্র বিষয়শ্রেণী:যকৃতবিজ্ঞান
রমেশ চন্দ্র মিত্র (১৮৪০- ১৩ জুলাই, ১৮৯৯) ছিলেন কলকাতা হাইকোর্টের বাঙালি বিচারপতি ও খ্যাতনামা সমাজসেবী।  তিনি ১৮৮৬ সালে কলকাতা উচ্চ আদালতের প্রথম কার্যধারী ভারপ্রাপ্ত প্রধান বিচাপতি ছিলেন। প্রারম্ভিক জীবন রমেশ চন্দ্র মিত্র ব্রিটিশ ভারতের অবিভক্ত চব্বিশ পরগনা জেলার রাজারহাট-বিষ্ণুপুরে জন্মগ্রহণ করেন, তার পিতার নাম ছিল রামচন্দ্র মিত্র। হেয়ার স্কুল ও প্রেসিডেন্সী কলেজে শিক্ষা সম্পন্ন করেন তিনি। বি এ ও বি এল পাশ করে ২১ বছর বয়েসে ওকালতি শুরু করেন সদর দেওয়ানী আদালতে। বিচারপতি অনুকূল মুখোপাধ্যায়ের মৃত্যুর পর কলকাতা হাইকোর্টে তার স্থলাভিষিক্ত হন তিনি। উচ্চপদস্থ ইংরেজ রাজপুরুষরা বিচারপতি মিত্রের আইন জ্ঞান ও রায়কে কদর করতেন।  কৃতিত্ব রমেশ চন্দ্র সম্মানের সাথে বিচারপতির কাজ করেছেন প্রায় কুড়ি বছর। তিনি ১৮৮৭ সালে পাবলিক সার্ভিস কমিশন, কলকাতা বিশ্ববিদ্যালয়ের ব্যবস্থাপক সভার সদস্য ছিলেন। ১৮৮৩ সালে আদালত অবমাননার মামলায় রাষ্ট্রগুরু সুরেন্দ্রনাথ বন্দ্যোপাধ্যায়কে সাজা দেওয়ার সময় অন্যান্য সংখ্যাগরিষ্ঠ ইংরেজ বিচারপতির সাথে মতানৈক্য প্রকাশ করেছিলেন। রিপন কলেজের উন্নতি, শিক্ষাক্ষেত্রে সংস্কার করে জনপ্রিয় হন। 'এজ অফ কনসেন্ট' বিলের বিরোধীতা করেছিলেন তিনি। ভারতীয় জাতীয় কংগ্রেস দলে যোগ দিয়ে ১৮৯৬ সালে কলকাতা অধিবেশনের অভ্যর্থনা সমিতির সভাপতি হন। সংস্কৃত শাস্ত্রের অধ্যাপনার জন্যে কলকাতার ভবানীপুরে প্রতিষ্ঠা করেন চতুষ্পাঠী। তিনি তার জন্মস্থানে বর্তমানে উত্তর চব্বিশ পরগনা জেলার বিষ্ণুপুরে ১৮৮০ খ্রিস্টাব্দে একটি বাংলা মাধ্যমের  বিদ্যালয় স্থাপন করেন। ১৯১৯ খ্রিস্টাব্দ হতে এটি তার নামে অর্থাৎ বিষ্ণুপুর স্যার রমেশ ইনস্টিটিউশন নামে পরিচিত হয়।   সম্মান তার কৃতিত্বের জন্যে তাকে নাইট উপাধি প্রদান করা হয়।  তথ্যসূত্র  বিষয়শ্রেণী:বাঙালি আইনজীবী বিষয়শ্রেণী:ভারতীয় বিচারপতি বিষয়শ্রেণী:বাঙালি বিচারপতি বিষয়শ্রেণী:বাঙালি সমাজ সংস্কারক বিষয়শ্রেণী:বাংলার নবজাগরণ বিষয়শ্রেণী:১৮৪০-এ জন্ম বিষয়শ্রেণী:১৮৯৯-এ মৃত্যু বিষয়শ্রেণী:নাইটস ব্যাচেলর বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:কলকাতা উচ্চ আদালতের প্রধান বিচারপতি
জালিল আব্বাস জিলানি (২ ফেব্রুয়ারি ১৯৫৫) একজন অবসরপ্রাপ্ত পাকিস্তানি কূটনীতিক, যিনি পাকিস্তানের পররাষ্ট্রসচিব হিসেবে দায়িত্ব পালন করেছেন। তিনি সাবেক তত্ত্বাবধায়ক পাকিস্তানের পররাষ্ট্রমন্ত্রী হিসেবেও দায়িত্ব পালন করেছেন। তিনি ১৭ আগস্ট ২০২৩ থেকে ৪ মার্চ ২০২৪ পর্যন্ত এই পদে ছিলেন। জালিল আব্বাস জিলানি ১৯৫৫ সালের ৩ ফেব্রুয়ারি মুলতান শহরে জন্মগ্রহণ করেন। তার পরিবারটি উচ্চপদস্থ আমলাদের জন্য পরিচিত। তিনি ডিসেম্বর ২০১৩ থেকে ফেব্রুয়ারি ২০১৭ পর্যন্ত পাকিস্তানের ২২তম রাষ্ট্রদূত হিসেবে দায়িত্ব পালন করেছেন। এর আগে, মার্চ ২০১২ থেকে ডিসেম্বর ২০১৩ পর্যন্ত তিনি পাকিস্তানের পররাষ্ট্রসচিব হিসেবে দায়িত্ব পালন করেন। জালিল আব্বাস জিলানি কেন্দ্রীয় মহাকাশ ও নিরাপত্তা গবেষণা কেন্দ্র (CASS)-এ একজন জ্যেষ্ঠ পরিচালক হিসেবেও কাজ করেছেন।  প্রারম্ভিক জীবন ও শিক্ষা জিলানি মুলতান শহরের একটি প্রভাবশালী পরিবারে জন্মগ্রহণ করেন। তার বাবা আজহার হুসেইন জিলানি এবং বড় ভাই আসগর হুসেইন জিলানি দুজনেই সরকারি কর্মকর্তা ছিলেন। বড় ভাই আসগর হুসেইন জিলানি পাঞ্জাব প্রদেশের প্রধান সচিব হিসেবে দায়িত্ব পালন করেছেন। এছাড়া, সাবেক প্রধানমন্ত্রী ইউসুফ রাজা গিলানি তার চাচাতো ভাই। তার চাচা তাসাদুক হুসেইন জিলানি ২০১৩–২০১৪ সময়কালে পাকিস্তানের প্রধান বিচারপতি হিসেবে দায়িত্ব পালন করেছেন।  তিনি পাঞ্জাব বিশ্ববিদ্যালয় আইন কলেজ থেকে ব্যাচেলর অফ ল'স ডিগ্রি অর্জন করেন। পরবর্তীতে তিনি প্রতিরক্ষা ও কৌশলগত অধ্যয়নে এম.এসসি ডিগ্রি অর্জন করেন। ১৯৭৯ সালের মার্চ মাসে তিনি পাকিস্তানের পররাষ্ট্র বিভাগে যোগদান করেন।  একজন বহুভাষাবিদ, তিনি উর্দু এবং ইংরেজি ছাড়াও ফরাসি, আরবি, সারাইকি, পাঞ্জাবি এবং পশতু ভাষায় দক্ষ।  পেশাগত জীবন জিলানি বর্তমানে অন্তর্বর্তীকালীন প্রধানমন্ত্রী কাকারের মন্ত্রিসভার একজন মন্ত্রী হিসেবে দায়িত্ব পালন করছেন।  ১৯৮৯ থেকে ১৯৯২ সাল পর্যন্ত তিনি প্রধানমন্ত্রীর দপ্তরে উপসচিব হিসেবে কাজ করেছেন। ১৯৯৯ থেকে ২০০৩ পর্যন্ত তিনি ভারতে পাকিস্তানের উপ-উচ্চায়ুক্ত ছিলেন। ২০০৩ থেকে ২০০৭ পর্যন্ত তিনি পররাষ্ট্র মন্ত্রণালয়ের দক্ষিণ এশিয়া ডেস্কের প্রধান হিসেবে দায়িত্ব পালন করেন। এ সময়ে তিনি মন্ত্রণালয়ের মুখপাত্র হিসেবেও নিয়োজিত ছিলেন। ২০০৭ সালে তিনি অস্ট্রেলিয়াতে পাকিস্তানের উচ্চায়ুক্ত হিসেবে নিয়োগপ্রাপ্ত হন এবং ২০০৯ পর্যন্ত এই দায়িত্বে ছিলেন। এরপর তিনি ব্রাসেলস থেকে ইউরোপীয় ইউনিয়নের জন্য পাকিস্তানের রাষ্ট্রদূত হিসেবে কাজ করেন। জিলানি ২০১০ সালে বিপিএস-২২ গ্রেডে উন্নীত হন। এর পর মার্চ ২০১২ সালে তিনি দেশের পররাষ্ট্র মন্ত্রণালয়ের সর্বোচ্চ পদ, পররাষ্ট্রসচিব হিসেবে নিয়োগ পান।Government formally appoints Jalil Abbas Jillani as US ambassadorJalil Abbas Jilani appointed ambassador to US – DAWN.COM  জিলানি পাকিস্তানের অন্তর্বর্তীকালীন প্রধানমন্ত্রী পদে একজন সম্ভাব্য প্রার্থী হিসেবে আবির্ভূত হন।   তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি রাজনীতিবিদ বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তানের পররাষ্ট্রমন্ত্রী বিষয়শ্রেণী:পাকিস্তানের পররাষ্ট্র সচিব
'''নিখোঁজ ও নিহত দেশীয় নারীদের (এমএমআইডব্লিউ) মানবাধিকার সংকট অসমভাবে কানাডা ও মার্কিন যুক্তরাষ্ট্রের আদিবাসীদের প্রভাবিত করে, বিশেষ করে এফএনএমআই (ফার্স্ট নেশনস, মেটিস, ইনুইট) ও আদি আমেরিকান সম্প্রদায়ের লোকজনদের। মার্কিন যুক্তরাষ্ট্র ও কানাডায় একটি অনুরূপ গণআন্দোলন সংগঠিত মিছিলের মাধ্যমে নিখোঁজ ও খুন হওয়া আদিবাসী নারী ও মেয়েদের (এমএমআইডব্লিউজি) সচেতনতা বৃদ্ধির জন্য কাজ করে; ডাটাবেস নির্মাণ; স্থানীয় কমিউনিটি, সিটি কাউন্সিল ও উপজাতীয় কাউন্সিল মিটিং; এবং পুলিশের জন্য পারিবারিক সহিংসতার প্রশিক্ষণ।  এমএমআইডব্লিউ'কে কানাডার জাতীয় সংকট এবং কানাডার গণহত্যা হিসেবে বর্ণনা করা হয়েছে।  আদিবাসী গোষ্ঠী, কর্মী ও বেসরকারি সংস্থার থেকে বারবার আহ্বানের জবাবে প্রধানমন্ত্রী জাস্টিন ট্রুডোরঅধীনে কানাডা সরকারের ২০১৬ সালের সেপ্টেম্বর মাসে একটি জাতীয় সরকারি তদন্ত  নিখোঁজ  এবং আদিবাসী নারী আর মেয়ে হত্যার বিষয়ে জাতীয় তদন্ত''' প্রতিষ্ঠা করে।"National Inquiry into Missing and Murdered Indigenous Women and Girls" অনুসন্ধানের পটভূমি অনুসারে, ১৯৮০ সাল থেকে ২০১২ সালের মধ্যে, আদিবাসী নারী ও মেয়েরা কানাডার সমস্ত নারী হত্যার ১৬% এর প্রতিনিধিত্ব করে, যখন তারা কানাডার মোট মহিলা জনসংখ্যার মাত্র ৪% এর প্রতিনিধিত্ব করে। ২০১৯ সালের ৩ জুন তদন্ত সম্পন্ন করা হয় এবং জনসাধারণের কাছে উপস্থাপন করা হয়।   আরসিএমপি-এর  ২০১৪ সালের "অনুপস্থিত ও হত্যা করা আদিবাসী নারী: একটি জাতীয় অপারেশনাল সংক্ষিপ্ত বিবরণ" শিরোনামের একটি প্রতিবেদনে দেখা গেছে যে ৩০ বছরের ব্যবধানে ১,০০০ জনেরও বেশি আদিবাসী মহিলাদের হত্যা করা হয়েছে। ২০০১ সাল থেকে ২০১৫ সাল পর্যন্ত, কানাডায় আদিবাসী মহিলাদের হত্যার হার অন্যান্য মহিলাদের হত্যার হার থেকে প্রায় ছয়গুণ বেশি, যা "প্রতি ১,০০,০০০ জনসংখ্যার ৪.৮২ জন, অপরদিকে জাতীয় ক্ষেত্রে এর মান প্রতি ১,০০,০০০ জনসংখ্যায় ০.৮২ জন।"  নুনাভুত, ইউকন, উত্তর-পশ্চিম অঞ্চল এবং ম্যানিটোবা, আলবার্টা ও সাসকাচোয়ান প্রদেশে, হত্যাকাণ্ডের ভুক্তভোগী মধ্যে আদিবাসী মহিলাদের এই অতিরিক্ত প্রতিনিধিত্ব আরও বেশি ছিল। নেটিভ উইমেন্স অ্যাসোসিয়েশন অব কানাডা (এনডব্লিউএসি) ১৯৬০ -এর দশক থেকে ৫৮২ টি মামলা নথিভুক্ত করেছে, যেখানে ২০০০ সালের পর ৩৯% মামলা নথিভুক্ত হয়  - যদিও অ্যাডভোকেসি গ্রুপ বলছে যে কানাডায় আরও অনেক নারী নিখোঁজ রয়েছে, যার মধ্যে ব্রিটিশ কলম্বিয়ায় সর্বোচ্চ সংখ্যক মামলা রয়েছে। টিয়ার হত্যার রাজপথে নিহত ১৯ জন নারী এবং সিরিয়াল কিলার রবার্ট পিকটন কর্তৃক হত্যা করা ভ্যাঙ্কুভার এলাকার ৪৯ জন মহিলার মধ্যে উল্লেখযোগ্য মামলাগুলি অন্তর্ভুক্ত রয়েছে।  তথ্যসূত্র  বিষয়শ্রেণী:খুনের শিকার নারী বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা বিষয়শ্রেণী:কানাডায় খুন বিষয়শ্রেণী:নারীর প্রতি অপরাধ বিষয়শ্রেণী:২০শ শতাব্দীতে অপরাধ বিষয়শ্রেণী:ফরাসি ভাষার লেখা থাকা নিবন্ধ বিষয়শ্রেণী:২১শ শতাব্দীতে অপরাধ বিষয়শ্রেণী:মার্কিন যুক্তরাষ্ট্রে খুন বিষয়শ্রেণী:২১শ শতাব্দীর কানাডীয় নারী
মিশরীয় অলিম্পিক কমিটি (; এছাড়াও সংক্ষেপে আইওসি কোড ইজিওয়াই দ্বারা পরিচিত) হলো মিশরের জাতীয় অলিম্পিক কমিটি। এই সংস্থাটির ১৯১০ সালে প্রতিষ্ঠিত হয়েছে; প্রতিষ্ঠার বছরেই ১৯১০ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মিশরের কায়রোতে অবস্থিত।  বর্তমানে মিশরীয় অলিম্পিক কমিটির সভাপতির দায়িত্ব পালন করছেন হিশাম মুহাম্মদ তৌফিক হাতাব, যিনি ২০১৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন শরিফ এলেরিয়ান।  ইতিহাস ১৯১০ সালে মিশরের বহু-ক্রীড়ার সর্বোচ্চ সংস্থা হিসেবে মিশরীয় অলিম্পিক কমিটি প্রতিষ্ঠিত হয়েছে। রাজপুত্র তুসুম ওমর এই সংস্থার প্রথম সভাপতির দায়িত্ব পালন করেছেন, যিনি ১৯১০ হতে ১৯৩৪ পর্যন্ত সভাপতির দায়িত্বে নিয়োজিত ছিলেন।  তবে প্রতিষ্ঠার ৪ বছর পূর্বেই মিশর ১৯০৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৮৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে মিশর  তথ্যসূত্র  বহিঃসংযোগ     এএনওসিতে মিশরীয় অলিম্পিক কমিটি   অলিম্পিডিয়ায় মিশরীয় অলিম্পিক কমিটি   অলিম্পিক.কমে মিশরীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে মিশর বিষয়শ্রেণী:মিশরের ক্রীড়া পরিচালনা পরিষদ বিষয়শ্রেণী:১৯১০-এ মিশরে প্রতিষ্ঠিত বিষয়শ্রেণী:১৯১০-এ প্রতিষ্ঠিত ক্রীড়া সংস্থা